วันศุกร์ที่ 14 พฤษภาคม 2564
บิ๊กป้อม ตรวจเยี่ยมศูนย์ต่อต้านข่าวปลอม เข้มใช้ กม.ลงดาบเฟคนิวส์โควิด-19
บิ๊กป้อม ตรวจเยี่ยมศูนย์ต่อต้านข่าวปลอม เข้มใช้ กม.ลงดาบเฟคนิวส์โควิด-19
“พลเอกประวิตร”รองนายกรัฐมนตรีตรวจเยี่ยมการทำงานของศูนย์ต่อต้านข่าวปลอมมอบนโยบายดำเนินการอย่างเร่งด่วนร่วมกับศปอส.ตร.ใช้กฎหมายลงดาบมือปล่อยเฟคนิวส์โดยเฉพาะประเด็นวัคซีนและโควิด-19ตัดวงจรกระบวนการผลิตข่าวปลอมป่วนสังคมและประเทศชาติ
วันนี้(14พ.ค.64)พลเอกประวิตรวงษ์สุวรรณรองนายกรัฐมนตรีเดินทางตรวจเยี่ยมศูนย์ต่อต้านข่าวปลอม(Anti Fake News Center)พร้อมทั้งมอบนโยบายณศูนย์ต่อต้านข่าวปลอมอาคาร20ชั้น8บมจ.โทรคมนาคมแห่งชาติ ถนนแจ้งวัฒนะเขตหลักสี่กรุงเทพฯโดยมีนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)นางสาวอัจฉรินทร์พัฒนพันธ์ชัยปลัดกระทรวงดิจิทัลฯน.อ.สมศักดิ์ขาวสุวรรณ์รักษาการกรรมการผู้จัดการใหญ่บมจ.โทรคมนาคมแห่งชาติ(เอ็นที)พล.ต.อ.ดำรงศักดิ์กิตติประภัสร์รองผบ.ตร.ให้การต้อนรับ
พลเอกประวิตรกล่าวว่าในภาวะวิกฤติที่ประเทศไทยและทั่วโลกต้องเผชิญกับสถานการณ์การแพร่ระบาดของโควิด-19ระลอก3และยังเผชิญกับการเผยแพร่ข่าวปลอมที่รุนแรงมากขึ้นสร้างความตื่นตระหนกในสังคมและส่งผลกระทบต่อความเชื่อมั่นในด้านต่างๆจึงมีความสำคัญอย่างยิ่งที่ศูนย์ต่อต้านข่าวปลอมและศูนย์ปราบปรามอาชญากรรมทางเทคโนโลยีสารสนเทศ(ศปอส.ตร.)ต้องร่วมกันดําเนินการอย่างเร่งด่วนในการตรวจสอบข่าวสารอันเป็นเท็จ
โดยหากพบข่าวปลอมหรือข่าวบิดเบือนที่เข้าข่ายเกิดความเสียหายต่อชีวิตและทรัพย์สินของประชาชนให้ดําเนินการป้องกันและปราบปรามอย่างเคร่งครัดเร่งแจ้งเตือนประชาชนอย่าหลงเชื่อข่าวปลอมพร้อมชี้แจงข้อมูลที่ถูกต้องตลอดจนสร้างการรับรู้ให้รู้เท่าทัน
ทั้งนี้ศูนย์ต่อต้านข่าวปลอมและศปอส.ตร.ซึ่งเป็นความร่วมมือระหว่างดีอีเอสกับสํานักงานตํารวจแห่งชาติมีความสําคัญอย่างยิ่งในภาวะวิกฤติของการแพร่ระบาดโควิด-19ที่มีความรุนแรงมากยิ่งขึ้นกระทบกับความปลอดภัยในชีวิตด้านสุขภาพของประชาชนและขณะเดียวกันได้มีกระแสข่าวปลอมที่ทําให้เข้าใจผิดส่งผลต่อความเชื่อมั่นในการบริหารงานของรัฐบาลในสภาวะวิกฤตนี้
“ผมขอเน้นย้ำให้มีดําเนินการอย่างเร่งด่วนหากพบกรณีจงใจสร้างความสับสนแก่ประชาชนให้ดําเนินการตามกฎหมายที่เกี่ยวข้องโดยเฉพาะประเด็นวัคซีนและเรื่องการแพร่ระบาดของโควิด-19โดยให้กระทรวงดิจิทัลฯเป็นหลักในการช่วยส่งเสริมให้ประชาชนรู้เท่าทันเลือกรับข่าวสารจากแหล่งข้อมูลที่น่าเชื่อถือตรวจสอบความถูกต้องก่อนส่งต่อหรือแชร์ข้อมูลเพื่อช่วยลดปัญหาข่าวปลอมหรือทําอย่างไรให้ประชาชนไม่ตกเป็นเหยื่อร่วมมือกันตัดวงจรกระบวนการผลิตข่าวปลอมที่สร้างความสับสนตื่นตระหนกแก่คนในสังคม”พลเอกประวิตรกล่าว
ทั้งนี้รัฐบาลพร้อมสนับสนุนและผลักดันการขับเคลื่อนภารกิจของศูนย์ต่อต้านข่าวปลอมให้มีการทํางานได้อย่างต่อเนื่องและมีงบประมาณเพียงพอในการพัฒนาเครื่องมือให้พร้อมและทันสมัยต่อสภาวะการณ์ด้วยตลอดจนให้ทุกภาคส่วนที่เกี่ยวข้องใช้วิธีการทํางานเชิงรุกเพื่อป้องกันและปราบปรามต่อไป
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากการตรวจสอบของศูนย์ต่อต้านข่าวปลอมไวรัสโควิด-19ระลอก3ระหว่างวันที่7เม.ย.-11พ.ค. 64พบจำนวนข้อความที่เกี่ยวข้อง3,857,190ข้อความหลังจากคัดกรองพบข่าวที่เข้าหลักเกณฑ์788ข้อความและมีข่าวที่ต้องดำเนินการตรวจสอบทั้งหมด343เรื่องอยู่ใน2หมวดหมู่ข่าวคือหมวดหมู่สุขภาพ233เรื่องคิดเป็น68%และหมวดหมู่นโยบายรัฐ110เรื่องคิดเป็น32%
ด้านภาพรวมสถานการณ์ข่าวปลอมเกี่ยวกับโควิด-19ทั้ง3ระลอกซึ่งทางศูนย์ต่อต้านข่าวปลอมรวบรวมจากการติดตามการสนทนาบนโลกออนไลน์(Social Listening)และการแจ้งเบาะตั้งแต่วันที่25ม.ค. 63 – 11พ.ค.64รวมระยะเวลา475วันพบว่ามีจำนวนข้อความที่เกี่ยวข้อง73,833,192ข้อความโดยหลังจากคัดกรองพบข่าวที่เข้าหลักเกณฑ์6,791ข้อความและมีข่าวที่ต้องดำเนินการตรวจสอบทั้งหมด3,376เรื่อง อันดับ1คือหมวดหมู่สุขภาพพบจำนวน2,242เรื่องคิดเป็น66%หมวดหมู่นโยบายรัฐ1,011เรื่องคิดเป็น30%หมวดหมู่เศรษฐกิจ124เรื่องคิดเป็น4%ในส่วนของหมวดหมู่ภัยพิบัติไม่พบเรื่องที่เข้าข่าย
ขณะที่สถานการณ์ข่าวปลอมนับตั้งแต่จัดตั้งศูนย์ต่อต้านข่าวปลอมจนถึงปัจจุบัน(วันที่1พ.ย. 62 - 11พ.ค. 64)พบข้อความข่าวที่ต้องคัดกรองทั้งหมด116,419,184ข้อความโดยมีข้อความข่าวที่เข้าเกณฑ์ดำเนินการตรวจสอบ30,183ข้อความและหลังจากคัดกรองพบข้อความข่าวที่ต้องดำเนินการตรวจสอบ10,587เรื่องแบ่งเป็นหมวดสุขภาพ54%นโยบายรัฐ41%เศรษฐกิจ3%และภัยพิบัติ2%
นางสาวอัจฉรินทร์พัฒนพันธ์ชัย ปลัดกระทรวงดิจิทัลฯกล่าวว่าจากการทำงานร่วมกันระหว่างศูนย์ต่อต้านข่าวปลอมและศปอส.ตร.ตั้งแต่1พ.ย. 62 - 6พ.ค. 64ศูนย์ต่อต้านข่าวปลอมได้ส่งคดีเกี่ยวกับข่าวปลอมและข่าวบิดเบือนไปให้ศปอส.ตร.ดำเนินการตรวจสอบจำนวน1,021เรื่องรวมคดีที่ดำเนินการ23รายโดยมีการดำเนินคดีแล้ว33เรื่องจำนวนผู้กระทำผิด70รายแบ่งเป็นเข้าข่ายความผิดตามพ.ร.บ.คอมพิวเตอร์ฯ14เรื่องผู้กระทำผิด18รายและพ.ร.ก.ฉุกเฉินฯ 19เรื่องผู้กระทำผิด52ราย
*********